ΕΠΙΤΡΟΠΗ TÛN ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 04.i2.i996 
COM(96) 601 τβλικό 
ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ 
για τη συνεργασία της Ευρωπαϊκής 
Ένωσης με την Κεντροευρωπαϊκή Πρωτοβουλία 

Έκθεση της Επιτροπής στο Συμβούλιο για τη συνεργασία της Ευρωπαϊκής 
Ένωσης με την Κεντροευρωπαϊκή Πρωτοβουλία 
ΠΕΡΙΛΗΨΗ 
Η Επιτροπή υποβάλλει την παρούσα έκθεση το σχετικό αίτημα του Ευρωπαϊκού 
Συμβουλίου της Φλωρεντίας. Η Επιτροπή επιθυμεί να προωθήσει την ανάπτυξη της 
περιφερειακής συνεργασίας μεταξύ χωρών-εταίρων, ιδίως, στο σημερινό πλαίσιο 
μεταξύ αυτών που συμμετέχουν στην Κεντροευρωπαϊκή Πρωτοβουλία. 
Αναπτύσσοντας τις σχέσεις καλής γειτονίας, ενθαρρύνοντας την πολιτική 
σταθερότητα, ενισχύοντας τα δικαιώματα του ανθρώπου και τη δημοκρατία ακόμη 
και στον κοινωνικό τομέα και αναπτύσσοντας την οικονομική και εμπορική 
συνεργασία, η Επιτροπή επιθυμεί να δημιουργήσει στενότερους δεσμούς όχι μόνον 
μεταξύ της Ένωσης και των χωρών της Πρωτοβουλίας, αλλά και μεταξύ των ίδιων 
των χωρών της Πρωτοβουλίας. 
Πολλά υπάρχοντα κοινοτικά προγράμματα (PHARE, TAOS, INTERREG) θα 
μπορούσαν να προσφέρουν συμπληρωματική ενίσχυση σε προγράμματα που 
υποβάλλονται και χρηματοδοτούνται στο πλαίσιο της Πρωτοβουλίας. Ορισμένοι 
τομείς φαίνονται ιδιαίτερα ενδιαφέροντες, ειδικότερα αυτοί που αφορούν τις 
δραστηριότητες που έχουν ως στόχο την ενίσχυση της δημοκρατίας και της 
σταθερότητας στην περιοχή, την ενθάρρυνση της οικονομικής ανάπτυξης και των 
ελεύθερων εμπορικών συναλλαγών, τη στήριξη της ανάπτυξης των διευρωπαϊκών 
δικτύων και της προστασίας του περιβάλλοντος, την προώθηση σχέσεων μεταξύ 
των επιχειρήσεων, ειδικότερα των MME, και των επαγγελματικών οργανώσεων 
αυτών, τη διασφάλιση της άσκησης των ατομικών και συλλογικών κοινωνικών 
δικαιωμάτων, την εξασφάλιση της συνεργασίας στους τομείς των εσωτερικών 
υποθέσεων και της δικαιοσύνης και τη διεύρυνση της διασυνοριακής συνεργασίας, 
ιδίως μεταξύ των τοπικών και περιφερειακών οργάνων των διαφόρων χωρών. 
ΕΙΣΑΓΩΓΗ 
1. Σύμφωνα με τα συμπεράσματα του Ευρωπαϊκού Συμβουλίου της 
Φλωρεντίας, η Επιτροπή υποβάλλει έκθεση για τις πρωτοβουλίες που χρειάζεται να 
αναληφθούν για να εντατικοποιηθεί η συνεργασία με την Κεντροευρωπαϊκή 
Πρωτοβουλία. Βάσει των συμπερασμάτων του Ευρωπαϊκού Συμβουλίου του 
Έσσεν, ο στόχος της εν λόγω προσπάθειας συνίσταται στον καθορισμό των τομέων 
κοινού ενδιαφέροντος μεταξύ της Ένωσης και της Κεντροευρωπαϊκής 
Πρωτοβουλίας, στην πραγματοποίηση μιας πρώτης συνολικής ανάλυσης των 
πιθανών τομέων συνεργασίας μεταξύ της Ένωσης και της Κεντροευρωπαϊκής 
Πρωτοβουλίας και στην υπόδειξη των διαθέσιμων μέσων για την ανάπτυξη αυτής 
της συνεργασίας με βάση συγκεκριμένα επιτεύγματα. 
2. Η Επιτροπή θεωρεί χρήσιμο να ενθαρρύνει τις περιφερειακές συνεργασίες 
στο συγκεκριμένο τμήμα της Ευρώπης, διότι πιστεύει ότι οι εν λόγω μηχανισμοί 
συνεργασίας επιτρέπουν την ενίσχυση της σταθερότητας μεταξύ χωροον. 
Μέσω της Πρωτοβουλίας της Βαλτικής Θάλασσας, η οποία αναπτύχθηκε με 
αφορμή τη συνάντηση κορυφής σε επίπεδο αρχηγών κυβερνήσεων του Συμβουλίου 
Κρατών της Βαλτικής Θάλασσας που πραγματοποιήθηκε στο Visby τον Μάιο 1996, 
η Ευρωπαϊκή Επιτροπή πρότεινε ήδη δράσεις που αποσκοπούν στη στήριξη της 
συνεργασίας στη συγκεκριμένη βόρεια περιοχή της Ευρώπης. Η Επιτροπή πιστεύει 
ότι η Μαύρη Θάλασσα αποτελεί, στο νότο της Ευρώπης, έναν άλλο σημαντικό 
στρατηγικό πόλο για την Ένωση. Αυτή εύχεται να μπορέσει να αναπτυχθεί η 
περιφερειακή συνεργασία μεταξύ των χωρών που βρέχονται από την εν λόγω 
θάλασσα. 
3. Η προστιθέμενη αξία των οργανώσεων που δημιουργήθηκαν, των 
αποφάσεων και των σχεδίων που εγκρίθηκαν από τις εν λόγω περιφερειακές 
ενώσεις, πρέπει να αποτελεί το κύριο κριτήριο επί του οποίου θα βασίζεται κάθε 
πρόσθετη παρέμβαση. Η Επιτροπή επιθυμεί να αξιολογήσει αυτές τις ενώσεις 
λαμβάνοντας υπόψη τη γεωγραφική και οικονομική ομοιογένεια της σχετικής 
ζώνης, την πολιτική στήριξη της οποίας δέχονται οι εν λόγω μηχανισμοί 
συνεργασίας τόσο στο εσωτερικό της περιφέρειας όσο και στο πλαίσιο της Ένωσης 
και τα ήδη σημειωθέντα όσο και τα ενδεχόμενα επιτεύγματα. Η ενεργός συμμετοχή 
των χωρών στους μηχανισμούς αυτούς, ακόμη και με χρηματοδοτήσεις, αποτελεί 
σημαντική μαρτυρία της σοβαρότητας της δέσμευσης τους. 
4. Η Κεντροευρωπαϊκή Πρωτοβουλία συγκεντρώνει 16 χώρες (βλ. χάρτη). 
Ορισμένες από τις εν λόγω χώρες ανήκουν στην Ευρωπαϊκή Ένωση (Αυστρία, 
Ιταλία), άλλες έχουν υπογράψει ευρωπαϊκές συμφωνίες με την Ευρωπαϊκή 
Κοινότητα και τα κράτη μέλη της και είναι υποψήφιες για προσχώρηση 
(Βουλγαρία, Ουγγαρία, Πολωνία, Τσεχική Δημοκρατία, Ρουμανία, Σλοβακία, 
Σλοβενία), άλλες έχουν συμβατικές σχέσεις με την Ευρωπαϊκή Κοινότητα που 
δημιουργήθηκαν με ποικίλους τρόπους (Αλβανία: συμφωνία εμπορίου και 
συνεργασίας του 1992, Πρώην Γιουγκοσλαβική Δημοκρατία της Μακεδονίας: 
συμφωνία συνεργασίας που μονογραφήθηκε τον Ιούνιο 1996, Λευκορωσία, 
Μολδαβία, Ουκρανία: συμφωνίες εταιρικής σχέσης και συνεργασίας) ή δεν έχουν 
συνάψει συμφωνία με την Ευρωπαϊκή Κοινότητα (Βοσνία-Ερζεγοβίνη, Κροατία). 
Η Ευρωπαϊκή Κοινότητα διατηρεί λοιπόν ποικίλες συμβατικές σχέσεις με τις 
χώρες της Κεντροευρωπαϊκής Πρωτοβουλίας. Εξάλλου, οι χώρες της κεντρικής 
Ευρώπης υπάγονται στο πρόγραμμα PHARE, ενώ οι χώρες της Κοινοπολιτείας 
Ανεξάρτητων Κρατών είναι επιλέξιμες για το πρόγραμμα TACIS και ορισμένες 
χώρες που προήλθαν από την πρώην Γιουγκοσλαβία λαμβάνουν ειδικές 
χρηματοδοτήσεις. 
Η Κεντροευρωπαϊκή Πρωτοβουλία αποτελεί μηχανισμό περιφερειακής 
συνεργασίας γενικής μορφής στον πολιτικό, πολιτιστικό και οικονομικό τομέα. Οι 
δραστηριότητες της καλύπτουν πολλούς τομείς (βλ. παράρτημα). Κατά τις 
διαβουλεύσεις τα πολιτικά και θεσμικά θέματα συνδέονται στενά με ζητήματα 
περισσότερο οικονομικού και λειτουργικού χαρακτήρα. Η Ευρωπαϊκή Τράπεζα 
Ανασυγκρότησης και Ανάπτυξης (ΕΤΑΑ) παρέχει τη γραμματεία των 
προγραμμάτων. Η Κεντροευρωπαϊκή Πρωτοβουλία δημιούργησε, λοιπόν, σε 
μερικά χρόνια πολύπλοκο σχήμα περιφερειακής συνεργασίας και εφάρμοσε 
μηχανισμούς υλοποίησης συγκεκριμένων δράσεων βάσει σοβαρών προτάσεων σε 
πολλούς τομείς όπως η γεωργία, η αλιεία, η σηροτροφία, το εμπόριο, ο τουρισμός, 
οι κοινωνικές και κοινοτικές υπηρεσίες, οι κατασκευές, η ενέργεια, οι εξορυκτικές 
βιομηχανίες, ο χρηματοοικονομικός τομέας, η βιομηχανία, οι τηλεπικοινωνίες, η 
μεταφορά και η αποθήκευση. 
5. Η Ευρωπαϊκή Κοινότητα δεν διατηρεί μόνιμες θεσμικές σχέσεις με την 
Κεντροευρωπαϊκή Πρωτοβουλία. Η Επιτροπή καλείται να συμμετέχει στις 
συνεδριάσεις, όταν αυτές αφορούν κάποιον τομέα κοινοτικής αρμοδιότητας. 
Πολλά προγράμματα περιφερειακής συνεργασίας που χρηματοδοτούνται από τον 
κοινοτικό προϋπολογισμό εξυπηρετούν σκοπούς παρεμφερείς με αυτούς που η 
Κεντροευρωπαϊκή Πρωτοβουλία επιδιώκει στο πλαίσιο των ομάδων εργασίας που 
διαθέτει. 
6. Η Κεντροευρωπαϊκή Πρωτοβουλία πραγματοποιεί κάθε έτος μια συνάντηση 
κορυφής σε επίπεδο αρχηγών κυβερνήσεων. Κατά την τελευταία συνάντηση 
κορυφής που πραγματοποιήθηκε υπό αυστριακή προεδρία στο Γκρατς, στις 8 και 9 
Νοεμβρίου 1996, η Κεντροευρωπαϊκή Πρωτοβουλία έλαβε την απόφαση να 
επιτρέψει στην τρόϊκά της να διενεργήσει τις κατάλληλες επαφές για συμμετοχή 
στην Κεντροευρωπαϊκή Πρωτοβουλία της Ομοσπονδιακής Δημοκρατίας της 
Γιουγκοσλαβίας, ως ενός από τα διάδοχα κράτη της Σοσιαλιστικής Ομοσπονδιακής 
Δημοκρατίας της Γιουγκοσλαβίας. Η Επιτροπή εξέφρασε την ικανοποίηση της για 
τη συγκεκριμένη απόφαση που ενισχύει τη σταθερότητα στην περιοχή και 
ανταποκρίνεται πλήρως στην περιφερειακή προσέγγιση που αναπτύσσει η Ένωση 
στο πλαίσιο των ειδικών συνθηκών. 
7. Η Επιτροπή θεωρεί την Κεντροευρωπαϊκή Πρωτοβουλία χρήσιμο μέσο για: 
- την προώθηση των σχέσεων καλής γειτονίας, 
- την ενθάρρυνση της πολιτικής σταθερότητας, 
- την ενίσχυση των δικαιωμάτων του ανθρώπου και της δημοκρατίας, ακόμη και 
στον κοινωνικό τομέα, 
- την ανάπτυξη της οικονομικής και εμπορικής συνεργασίας . 
ΑΡΧΕΣ ΔΡΑΣΗΣ 
8. Η Κεντροευρωπαϊκή Πρωτοβουλία περιλαμβάνει έναν μεγάλο αριθμό 
χωρών, που καλύπτουν σημαντική έκταση στην ευρωπαϊκή ήπειρο, με πληθυσμό 
που πλησιάζει τα 200 εκατομμύρια κατοίκους. Δεν μπορεί να συμπεριλάβει σε κάθε 
συγκεκριμένη δράση όλους τους κατοίκους της. Συνεπώς, δεν είναι ανάγκη όλα τα 
μέλη της Κεντροευρωπαϊκής Πρωτοβουλίας να συμμετέχουν υποχρεωτικά σε κάθε 
δραστηριότητα της. Οι δράσεις αυτές σε επίπεδο κάτω του περιφερειακού θα 
πρέπει, ωστόσο, να εγκρίνονται από την Κεντροευρωπαϊκή Πρωτοβουλία 
σύμφωνα με τους συνήθεις μηχανισμούς για την λήψη αποφάσεων που αυτή 
διαθέτει. Η Επιτροπή δίδει προτεραιότητα στις δράσεις διασυνοριακής 
συνεργασίας και επιθυμεί να δίδεται ιδιαίτερη προσοχή στα προγράμματα που 
υποβάλλονται από τις επιχειρήσεις του εκάστοτε τομέα. 
9. Στη γεωγραφική ζώνη που καλύπτει η Κεντροευρωπαϊκή Πρωτοβουλία, 
παρέχεται ήδη, στο πλαίσιο του κοινοτικού προϋπολογισμού, στήριξη σε 
προγράμματα περιφερειακού χαρακτήρα μέσω των διαρθρωτικών ταμείων καθώς 
και μέσω των ταμείων πολυτομεακής και πολυκρατικής βοήθειας στο πλαίσιο των 
προγραμμάτων PHARE και TACIS. Η συνεργασία μεταξύ της Ευρωπαϊκής 
Κοινότητας και της Κεντροευρωπαϊκής Πρωτοβουλίας είναι, συνεπώς, δυνατό να 
αναπτυχθεί με βάση τα μέσα και τους τρόπους που ήδη υπάρχουν. 
10. Για να διευκολυνθεί η προώθηση ποιοτικών δράσεων, οι κοινοτικές 
χρηματοδοτήσεις θα πρέπει να συμπληρίόνουν τους ιδίους πόρους που 
εξασφαλίζουν οι επιχειρηματίες που υλοποιούν τα προγράμματα. Η γραμματεία 
της Κεντροευρωπαϊκής Ιίρωτοβουλίας (την οποία εξασφαλίζει η ΕΤΑΑ) μπορεί να 
διαδραματίσει σημαντικό ρόλο στη χρηματοδοτική κάλυψη και να συμβάλει στη 
διασφάλιση της βιωσιμότητας των προγραμμάτων. 
ΤΟΜΕΙΣ ΔΡΑΣΤΗΡΙΟΤΗΤΩΝ 
11. Ορισμένοι τομείς φαίνονται ιδιαίτερα ενδιαφέροντες, ιδίως αυτοί που 
αφορούν δραστηριότητες που αποσκοπούν στην: 
- ενίσχυση της δημοκρατίας και της σταθερότητας στην περιοχή, 
- ενθάρρυνση της οικονομικής ανάπτυξης και των ελεύθερων εμπορικών 
συναλλαγών, 
- στήριξη της ανάπτυξης των διευρωπαϊκών δικτύων και της προστασίας του 
περιβάλλοντος 
- διευκόλυνση των σχέσεων μεταξύ των επιχειρήσεων, ιδίως των MME, και των 
επαγγελματικών οργανώσεων τους, 
- εξασφάλιση της άσκησης των ατομικών και συλλογικών δικαιωμάτων στον 
κοινωνικό και καταναλωτικό τομέα, 
- διασφάλιση της συνεργασίας στον τομέα των εσωτερικών υποθέσεων και της 
δικαιοσύνης 
- διεύρυνση της διασυνοριακής συνεργασίας μεταξύ τοπικών και περιφερειακών 
οργάνων των διαφόρων χωρών. 
12. Η στήριξη της δημοκρατίας και της σταθερότητας στην περιοχή και η 
προστασία των δικαιωμάτων του ανθρώπου αποτελούν τα θεμελιώδη στοιχεία της 
κοινοτικής δράσης. Στόχος της Ένωσης θα πρέπει να είναι η ενίσχυση τους στην 
περιοχή. Η προστασία των μειονοτήτων, η ένταξη τους στο κοινωνικό και 
οικονομικό σύστημα, η ανάπτυξη της κοινωνίας των πολιτών με την παροχή 
στήριξης στις ΜΚΟ και τις ενώσεις αυτών σε επίπεδο περιφερειακό και κάτω του 
περιφερειακού, η διενέργεια άμεσων επαφών μεταξύ θεσμικών οργάνων του 
δημοσίου και του ιδιωτικού τομέα και ο διάλογος μεταξύ των διοικητικών 
υπηρεσιών σε διάφορα επίπεδα σε πολλές χώρες συνιστούν πολιτικές κατευθύνσεις 
που μπορεί να προωθήσει η Ευρωπαϊκή Ένωση. 
13. Η Επιτροπή πιστεύει ότι η ανάπτυξη εμπορικών σχέσεων μεταξύ των χωρών 
της περιοχής θα διευκολύνει την ένταξη στο οικονομικό σύστημα και θα έχει 
επωφελή αποτελέσματα για κάθε επιμέρους χώρα, για την περιοχή στο σύνολο της 
και για την ίδια την Ένωση. Οι εμπορικές συναλλαγές μεταξύ των χωρών της 
κεντρικής Ευρώπης στο μεταβατικό τους στάδιο γνώρισαν μέση ετήσια πτώση 
μεγαλύτερη ,ου 20% από το 1990 έως το 1993. Η τάση αυτή φαίνεται να 
αντιστρέφεται σήμερα, ιδίως για τις χώρες της Κοινοπολιτείας Ανεξάρτητων 
Κρατών. Διαφαίνεται ανάκαμψη των εμπορικών σχέσεων των χωρών της περιοχής. 
Η σημερινή τάση αντιστοιχεί σε ετήσια αύξηση μεγαλύτερη του 30% από το 1994 
για ορισμένες χώρες της Κεντροευρωπαϊκής Πρωτοβουλίας. Οι θετικές συνέπειες 
της οικονομικής μεταρρύθμισης την οποία έχουν αναλάβει οι χώρες αυτές 
αρχίζουν να γίνονται αισθητές με την ανάκαμψη της ανάπτυξης σε πολλά μέλη της 
Κεντροευρωπαϊκής Πρωτοβουλίας, όπου συνεπάγονται αύξηση των συναλλαγών 
με το εξωτερικό. 
14. Τα διευρωπαϊκά δίκτυα αναπτύσσονται στις χώρες της κεντρικής Ευρώπης. 
Απαιτούν στενή συνεργασία μεταξύ των διαφόρων εταίρων και αποτελούν 
5 
ουσιαστικό στοιχείο για την ενίσχυση της περιφερειακής συνεργασίας και τη 
διευκόλυνση της ανάπτυξης των υποδομών. Λαμβανομένου υπόψη του ύψους των 
αναγκαίων χρηματοδοτήσεων, για την υλοποίηση των προγραμμάτων που 
περιλαμβάνουν τα διευρωπαϊκά δίκτυα απαιτείται η συνδρομή των διεθνών 
χρηματοπιστωτικών ιδρυμάτων (ΔΧ1) αλλά και του ιδιωτικού τομέα. Η 
Κεντροευρωπαϊκή Πρωτοβουλία αποτελεί σημαντικό φορέα για τη διενέργεια 
διαβουλεύσεων με στόχο την πρώθηση, με τη στήριξη και των άλλων εταίρων 
μεταξύ ίων οποίων εξέχουσα θέση κατέχουν τα ΔΧΙ, προγραμμάτων για την 
υλοποίηση αυτών των δικτύων. 
Η προστασία του περιβάλλοντος αποτελεί προτεραιότητα τόσο για την Ευρωπαϊκή 
Ένωση όσο και για τις χώρες της Κεντροευρωπαϊκής Πρωτοβουλίας. Η 
περιφερειακή διάσταση αυτών των δραστηριοτήτων είναι σημαντική, διότι 
επιτρέπει την ανάπτυξη διασυνοριακών συνεργασιών επί προγραμμάτων κοινού 
ενδιαφέροντος. 
15. Για να διατηρηθεί η ανάπτυξη μακροπρόθεσμα χρειάζεται συνδυασμένη 
δράση της πολιτικής εξουσίας, μέσω της οικονομικής πολιτικής της, και των 
επιχειρήσεων. Η ανάπτυξη αποτελεσματικής οικονομίας απαιτεί, ιδίως, τη 
δημιουργία ισχυρών και δραστήριων μικρών και μεσαίων επιχειρήσεων. Για να 
ανταποκριθούν πλήρως στο ρόλο τους, που συνίσταται στη δημιουργία θέσεων 
απασχόλησης και προστιθέμενης αξίας, οι εν λόγω επιχειρήσεις πρέπει να έχουν τη 
δυνατότητα να εξελιχθούν σε ένα σταθερό οικονομικό και νομικό περιβάλλον και 
να υποστηρίζονται από τη διοίκηση καθώς και από τις επαγγελματικές οργανώσεις. 
Η Επιτροπή τάσσεται υπέρ της θέσπισης συνεκτικών οικονομικών νομοθεσιών 
μεταξύ των διαφόρων χωρών που θα εγγυώνται, ιδίως, τη δημιουργία και την 
ανάπτυξη των επιχειρήσεων και τη μεταξύ τους συνεργασία, διασφαλίζοντας την 
πρόσβαση των MME σε ένα τραπεζικό σύστημα προσαρμοσμένο στις ανάγκες τους, 
ενθαρρύνοντας τη διάδοση οικονομικών, νομικών και εμπορικών πληροφοριών 
και αναπτύσσοντας εμπορικές διεξόδους, εταιρικές σχέσεις μεταξύ εθνών και 
εκπροσώπηση των MME. 
16. Οι χώρες της Κεντροευρωπαϊκής Πρωτοβουλίας βρίσκονται σε διαφορετικά 
στάδια οικονομικής και κοινωνικής ανάπτυξης, θα είχαν τη δυνατότητα, χάρη σε 
μηχανισμούς συνεργασίας που προορίζονται να υπογραμμίσουν το ρόλο του 
δικαίου και της κοινωνικής προστασίας, να ανταλλάσσουν τις εμπειρίες τους για 
να διευκολύνουν τον εκδημοκρατισμό και τη συνοχή των κοινωνιών τους. 
17. Η δικαιοσύνη και οι εσωτερικές υποθέσεις αποτελούν τομείς στους οποίους 
τα κράτη διστάζουν να συνεργαστούν διότι διακυβεύεται η εθνική αρμοδιότητα. Η 
πείρα που απέκτησε η Ένωση στο θέμα αυτό, ωστόσο, μπορεί να είναι χρήσιμη για 
τα κράτη της Κεντροευρωπαϊκής Πρωτοβουλίας και να διευκολύνει τη δημιουργία 
περιφερειακής συνεργασίας. Η Επιτροπή κρίνει ότι η ανταλλαγή πληροφοριών και 
πείρας στον τομέα των ελέγχων στα σύνορα, του εμπορίου ναρκωτικών και του 
οργανωμένου εγκλήματος είναι αποτελεσματική και θα παρακολουθήσει με 
ενδιαφέρον τις εξελίξεις στο συγκεκριμένο τομέα ώστε να τις λάβει υπόψη της κατά 
την επεξεργασία των προγραμμάτων συνεργασίας με τις εν λόγω χώρες καθώς και 
στο πλαίσιο του διαρθρωμένου διαλόγου. 
18. Η περιφερειακή συνεργασία δεν πρέπει να κατευθύνεται αποκλειστικά από 
τις κεντρικές αρχές των συμμετεχουσών χωρών, αλλά πρέπει να προκύπτει από 
συνδυασμό όλων των επιπέδων λήψης των αποφάσεων στο εσωτερικό κάθε 
κράτους. Το όφελος από αυτή τη συνεργασία θα είναι μεγαλύτερο αν οι 
περιφερειακές και τοπικές διοικητικές υπηρεσίες συμμετέχουν στενά στην 
εκπόνηση των σχεδίων, θα πρέπει να δοθεί ιδιαίτερη προσοχή στις διασυνοριακές 
συνεργασίες που επιτρέπουν τη δημιουργία στενότερων σχέσεων μεταξύ των 
κοινοτήτων που χωρίζονται από σύνορα και διευκολύνουν τις επαφές μεταξύ 
ατόμων της ίδιας περιοχής. Διευκολύνοντας τις ανταλλαγές και τις συναντήσεις, 
βελτιώνοντας τη διέλευση των συνόρων, διασφαλίζοντας τη διαφάνεια των 
κανόνων και των διαδικασιών και ενισχύοντας την επέκταση των διασυνοριακών 
υποδομών, η Κεντροευρωπαϊκή Πρωτοβουλία θα επιτρέψει την ανάπτυξη 
συνεργασιών σε επίπεδο κάτω του περιφερειακού, που συνεπάγονται την ανάμειξη 
διαφόρων παραγόντων των σχετικών περιοχών. Η Επιτροπή πιστεύει ότι η 
κοινοτική παρέμβαση θα μπορεί να είναι αποτελεσματική μόνον αν η 
Κεντροευρωπαϊκή Πρωτοβουλία είναι σε θέση να εξασφαλίσει τη συμμετοχή του 
μεγαλύτερου δυνατού αριθμού παραγόντων στους μηχανισμούς και τα 
προγράμματα της. 
ΜΕΣΑ ΔΡΑΣΗΣ 
19. Οι δύο κύριες πηγές κοινοτικής χρηματοδότησης είναι τα προγράμματα 
PHARE και TACIS, ιδίως τα οριζόντια, διασυνοριακά και πολυκρατικά 
προγράμματα. Συμπληρώνοντας τα εθνικά κεφάλαια που τίθενται στη διάθεση τους 
από τα προγράμματα PHARE, TACIS και "Συνεργασία με την πρώην 
Γιουγκοσλαβία", οι επιλέξιμες χώρες έχουν τη δυνατότητα να λαμβάνουν 
σημαντικούς πόρους που είναι δυνατό να συμπληρώνονται με χρηματοδοτήσεις 
από τομεακά κοινοτικά προγράμματα, όπως το πρόγραμμα 8ΥΝΙ^Χ}Υ.Δεδομένου 
ότι δύο κράτη της Ένωσης συμμετέχουν στην Κεντροευρωπαϊκή Πρωτοβουλία, τα 
διαρθρωτικά ταμεία και ειδικότερα το πρόγραμμα INTERREG χρηματοδοτούν από 
κοινού τα διασυνοριακά προγράμματα με το PHARE. Θα ήταν δυνατό να 
συμμετέχουν σε προγράμματα διεθνικής συνεργασίας, π.χ. με τη νέα πρωτοβουλία 
INTERREG IIC για τη χωροταξία. Οι δράσεις αυτές αναμένεται ότι θα επιτρέψουν 
τη στήριξη της συνεργασίας μεταξύ των περιοχών της Κεντροευρωπαϊκής 
Πρωτοβουλίας στο πλαίσιο συνολικού σχεδίου που αυτή θα μπορούσε να 
αναπτύξει. Το νέο πρόγραμμα PHARE CREDO, εξάλλου, θα επιτρέψει να 
χρηματοδοτηθούν διασυνοριακά προγράμματα που υποβάλλονται από χώρες της 
κεντρικής Ευρώπης σε περιοχές που συνορεύουν με κάποια άλλη χώρα της 
κεντρικής Ευρώπης ή με κράτος μέλος της Κοινοπολιτείας Ανεξάρτητων Κρατών. 
Η Ευρωπαϊκή Κοινότητα διαθέτει, λοιπόν, τα μέσα που δύνανται να στηρίξουν τις 
διάφορες δράσεις που αναπτύσσει η Κεντροευρωπαϊκή Πρωτοβουλία. 
ΣΥΜΠΕΡΑΣΜΑΤΑ 
20. Η Επιτροπή καταβάλλει προσπάθειες να αναπτύξει την περιφερειακή 
συνεργασία για να ενισχύσει την ασφάλεια και τη σταθερότητα και να προωθήσει 
την οικονομική αύξηση και την ανάπτυξη. Οι σχέσεις καλής γειτονίας αποτελούν 
αναπόσπαστο τμήμα της ευρείας διαδικασίας ευρωπαϊκής ολοκλήρωσης. Η 
Επιτροπή είναι διατεθειμένη να στηρίξει τα σχέδια που υποβάλλονται στο πλαίσιο 
της Κεντροευρωπαϊκής Πρωτοβουλίας κινητοποιώντας χρηματοδοτικά μέσα της 
Ένωσης όπ^>ς τα προγράμματα PHARE, TACIS και INTERREG. Η ανάπτυξη της εν 
λόγω συνεργασίας θα προσφέρει την ευκαιρία στις επιχειρήσεις όλων των κρατών 
μελών να συμμετάσχουν, εφόσον το επιθυμούν, πλήρως στα προγράμματα 
συνεργασίας που προωθούνται μέσω κοινοτικών προγραμμάτων και μέσων στο 
πλαίσιο της προβλεπόμενης δράσης. Οι χώρες που συμμετέχουν στην 
Κεντροευρωπαϊκή Πρωτοβουλία θα πρέπει να καθορίσουν οι ίδιες τις 
συγκεκριμένες μορφές συνεργασίας, στις οποίες μπορεί να βοηθήσει 
συμπληρωματικά η Ένωση. Συνδυάζοντας τις προσπάθειες τους, η 
Κεντροευρωπαϊκή Πρωτοβουλία και η Ένωση έχουν τη δυνατότητα να αποφύγουν 
τις επικαλύψεις και να δημιουργήσουν προστιθέμενη αξία ωφέλιμη για την εξέλιξη 
της οικονομικής μεταρρύθμισης στην περιοχή. 
Παράρτημα 
Κεντροευρωπαϊκή Πρωτοβουλία: συνοπτική περιγραφή 
Ιδρυτική πράξη 
Κύριοι οργανισμοί 
Συμμετέχουσες χώρες 
Παρατηρήσεις Απόφαση των Πρωθυπουργών, Βιέννη 17-18 Ιουλίου 1992 
Επιτροπές σε επίπεδο Πρωθυπουργών (συναντήσεις κορυφής), Υπουργών 
(ιδίως Εξωτερικών), και σε τεχνικά επίπεδα (συμπεριλαμβανομένων των 
εθνικών συντονιστών προγραμμάτων)· μια μόνιμη γραμματεία για τα 
προγράμματα που εξασφαλίζεται από την ΕΤΑΑ. Ομάδες εργασίας που 
συνέρχονται τακτικά σε πολλούς τομείς (γεωργία, πολιτιστικά θέματα, 
πολιτική άμυνα, ενέργεια, περιβάλλον, πληροφόρηση και μέσα ενημέρωσης, 
μεταναστεύσεις, μειονότητες, μικρές και μεσαίες επιχειρήσεις, 
αποκατάσταση της Βοσνίας - Ερζεγοβίνης, επιστήμες και τεχνολογίες, 
στατιστικές, τηλεπικοινωνίες, τουρισμός, μεταφορές κ.λπ.) . Ορισμένες 
ομάδες εργασίας είναι δυνατό να υποδιαιρούνται σε υποομάδες (ομάδες ή 
προγραμμάτων ή τομέων). 
Αλβανία, Πρώην Γιουγκοσλαβική Δημοκρατία της Μακεδονίας, 
Λευκορωσία, Βοσνία-Ερζεγοβίνη, Βουλγαρία, Κροατία, Ουγγαρία, 
Μολδαβία (έγινε δεκτή τον Νοέμβριο 1996), Πολωνία, Τσεχική Δημοκρατία, 
Ρουμανία, Σλοβακία, Σλοβενία, Ουκρανία, ΕΕ: Αυστρία, Ιταλία, το 
γερμανικό κρατίδιο της Βαυαρίας συμμετέχει στις δραστηριότητες των 
ομάδων εργασίας ως παρατηρητής. 
Η Ιταλία υποστήριξε έντονα τη δημιουργία "τετραμερούς συνεργασίας" που 
πραγματοποιήθηκε το Νοέμβριο 1989 με την Ουγγαρία, την Αυστρία και τη 
Γιουγκοσλαβία. Αφού διευρύνθηκε πολλές φορές και λόγω του πολέμου 
στην πρώην Γιουγκοσλαβία, η τετραμερής συνεργασία οδήγησε στη γέννηση 
της Κεντροευρωπαϊκής Πρωτοβουλίας το 1992. Η Αυστρία ασκεί την 
Προεδρία κατά το 1996. Η Επιτροπή καλείται τακτικά να συμμετάσχει στις 
συνεδριάσεις. Κατά τις πρόσφατες συνεδριάσεις το σύστημα των ομάδων 
εργασίας συμφωνήθηκε να μεταβληθεί προοδευτικά και να λάβει τη μορφή 
συνόδων για τη συζήτηση των προγραμμάτων. Η Κεντροευρο)παϊκή 
Πρωτοβουλία θα ήταν σκόπιμο να υποστηρίζει συγκεκριμένα προγράμματα 
που περιλαμβάνουν τρία τουλάχιστον κράτη από τα συμμετέχοντα σ'αυτή. 
Οι μεταρρυθμίσεις αυτές αναμένεται ότι θα επιτρέψουν τη διατήρηση 
ελάχιστων διαρθρώσεων που αντιστοιχούν στους στόχους και θα 
εξασφαλίσουν κάποια ευελιξία όσον αφορά τις εργασίες στο πλαίσιο της εν 
λόγω περιφερειακής συνεργασίας. 
4 

ISSN 0254-1483 
COM(96) 601 τελικό 
ΕΓΓΡΑΦΑ 
GR 11 
Αριθ. καταλόγου : CB-CO-96-595-GR-C 
ISBN 92-78-11692-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
Ί9